
คำสั่งเทศบาลตำบลยุโป
ที่         /2560
เรื่อง  มอบอำนาจของนายกเทศมนตรีตำบลยุโป
 ให้ปลัดเทศบาลตำบลยุโป ปฏิบัติราชการแทนเพื่อบริการประชาชน

		ตามที่เทศบาลตำบลยุโป ได้จัดทำและเผยแพร่คู่มือสำหรับประชาชนตามพระราชบัญญัติการอำนวยความสะดวกในการพิจารณาอนุญาตทางราชการ พ.ศ. 2558 ประกอบกับการดำเนินงานเพื่อ                    ให้สอดคล้องกับพระราชกฤษฎีกาว่าด้วยหลักเกณฑ์และวิธีการบริหารกิจการบ้านเมืองที่ดี พ.ศ. 2546 และอาศัยอำนาจแห่งพระราชบัญญัติเทศบาล พ.ศ. 2496 แก้ไขเพิ่มเติมถึงฉบับที่ 13  พ.ศ. 2552 โดยมีวัตถุประสงค์สำคัญเพื่อปฏิบัติงานด้านต่างๆของเทศบาลตำบลให้เกิดความเรียบร้อย และเป็นไปตามระเบียบกฎหมายมติคณะรัฐมนตรีและหนังสือสั่งการที่เกี่ยวข้องอันจะทำให้เกิดประโยชน์ต่อเทศบาลตำบลและประชาชนในเขตพื้นที่  นั้น
		ดังนั้น เพื่อให้การดำเนินการตามแนวทางเป็นไปตามวัตถุประสงค์อย่างเป็นรูปธรรม จึงขอมอบอำนาจให้ นางสาวนวรัตน์  เพ็ชรเรือนทอง ปลัดเทศบาลตำบลยุโป (นักบริหารงานท้องถิ่น ระดับกลาง)              เลขที่ตำแหน่ง 01-0101-001 ปฏิบัติราชการแทนเพื่อบริการประชาชนในการพิจารณาอนุญาต  ดังนี้

	อำนาจที่มอบให้ปฏิบัติราชการแทน
	มอบอำนาจโดยอาศัยอำนาจตามกฎหมาย ระเบียบ ข้อบังคับ
	ลักษณะงานที่มอบอำนาจ

	การให้บริการข้อมูลข่าวสารของศูนย์ข้อมูลข่าวสารเทศบาลตำบลยุโป
	-พระราชบัญญัติข้อมูลข่าวสารของราชการ พ.ศ. ๒๕๔๐
-พระราชบัญญัติการอำนวยความสะดวกในการพิจารณาอนุญาตทางราชการ พ.ศ. 2558
	อำนาจในการพิจารณาอนุญาต การขอตรวจดู   การขอคัดสำเนา                       การขอเอกสาร  การขอคัดสำเนา ที่มีคำรับรองถูกต้อง ของข้อมูลข่าวสารของเทศบาลตำบลยุโป



	ในการนี้ เมื่อปลัดเทศบาลตำบลได้ปฏิบัติราชการแทนตามที่ได้รับมอบหมายตามคำสั่งนี้ ให้รายงานเสนอนายกเทศมนตรีทราบด้วย
ทั้งนี้ตั้งแต่บัดนี้เป็นต้นไป
สั่ง ณ  วันที่      เดือน  กันยายน   พ.ศ.  2560
 ธานินทร์  บือราแง
(นายธานินทร์  บือราแง)
นายกเทศมนตรีตำบลยุโป
[image: ]                             บันทึกข้อความ

ส่วนราชการ สำนักปลัดเทศบาล
ที่  ยล 53301/   -                             วันที่       ตุลาคม  2560
เรื่อง  การมอบอำนาจให้ปลัดเทศบาลตำบลปฏิบัติราชการแทนนายกเทศมนตรี
เรียน  หัวหน้าส่วนราชการ พนักงานเทศบาลและพนักงานจ้างทุกคน

		ตามที่คณะทำงานปรับปรุงภารกิจของเทศบาลตำบลยุโป ได้รายงานผลการพิจารณา           ในการปรับปรุงภารกิจงานในการให้บริการประชาชนของศูนย์ข้อมูลข่าวสารเทศบาลตำบลยุโป โดยให้ปรับลดขั้นตอนการให้บริการโดยให้เจ้าหน้าที่เป็นผู้บันทึกแบบฟอร์มคำร้องแทนผู้ขอข้อมูลข่าวสารและให้ปรับลดขั้นตอนการให้บริการในการเสนอผู้บริหารท้องถิ่นเพื่อลงนามพิจารณาอนุญาตให้ปลัดเทศบาลหรือหัวหน้าส่วนราชการที่ดูแลรับผิดชอบศูนย์ข้อมูลข่าวสารเป็นผู้พิจารณาอนุญาตแทนนั้น  
ผู้บริหารท้องถิ่นได้พิจารณา เห็นชอบตามข้อเสนอของคณะทำงานปรับปรุงภารกิจฯในการ 
ให้บริการประชาชนจึงได้มอบอำนาจให้นางสาวนวรัตน์ เพ็ชรเรือนทอง ปลัดเทศบาลตำบลยุโป ปฏิบัติราชการแทนเพื่อบริการประชาชนในอำนาจในการพิจารณาอนุญาตการให้บริการข้อมูลข่าวสารของศูนย์ข้อมูลข่าวสารเทศบาลตำบลยุโป ใน การขอตรวจดู   การขอคัดสำเนา   การขอเอกสาร  การขอคัดสำเนาที่มีคำรับรองถูกต้อง ของข้อมูลข่าวสารของเทศบาลตำบลยุโป ตั้งแต่บัดนี้เป็นต้นไป  รายละเอียดตามเอกสารแนบท้าย
		จึงเรียนมาเพื่อทราบและถือปฏิบัติ


(นายธานินทร์   บือราแง)
 นายกเทศมนตรีตำบลยุโป

